නීතිය නොදන්නේ නම් නීතිය ඉගෙන ගෙන රාජකාරී කටයුතු නීත්‍යානුකූලව ඉටු කිරීමට පොලිස් නිලධාරීන් උනන්දු විය යුතු යැයි පාණදුර මහේස්ත්‍රාත් රංග දිසානායක මහතා වාද්දුව පොලිසියේ නිලධාරීන්ට විවෘත අධිකරණයේදී පැවසීය.නීති විරෝධී ලෙස කළු ගඟේ වැලි ලොරියකින් ප්‍රවාහනය කිරීම සම්බන්ධයෙන් චෝ්දනාවක් මත ලොරි රියදුරෙකු වූ ඇල්. ඩී. ජිනදාස නැමැත්තා අධිකරණය හමුවේ පෙනී සිටියේය.ඔහුට විරුද්ධව නඩු පවරා තිබුණේ වාද්දුව පොලිසිය විසිනි.භූ විද්‍යා සමීක්ෂණ සහ පතල් කැණීම් පනත යටතේ සැකකාර රියදුරුට නඩු නොපැවරුවේ ඇයි දැයි මහේස්ත්‍රාත්වරයා අධිකරණයේ පෙනී සිටි වාද්දුව පොලිසියේ නිලධාරීන් ගෙන් විමසීය.ඔවුහු නිරුත්තර වූහ.ගංගාවක හෝ ඔයක වැලි ගොඩ දමා අනවසරයෙන් ප්‍රවාහනය කිරීම සම්බන්ධ චෝදනාවකට වරද කරුවකු වන අයෙකුට රුපියල් ලක්ෂ පහක දඩයක් නියම කිරීමට අදාළ පනතින් අධිකරණයට බලය පැවරීතිබෙන බව දන්නවාදැයි මහේස්ත්‍රාත්වරයා නැවත පොලිස් නිලධාරීන්ගෙන් විමසීය.එවරද එම නිලධාරීහු නිරුත්තර වූහ.